Сельсавет у раёне самы вялікі па тэрыторыі, у яго складзе 115 населеных пунктаў, у 52 з іх налічваецца да 5 двароў, у 24 увогуле ніхто не жыве. Аднак і там трэба падтрымліваць парадак, на што трацяцца і сілы, і сродкі. І ў гэтай справе добрыя памочнікі дэпутаты і старэйшыны.Яны дапамагаюць спілоўваць аварыйныя дрэвы, знасіць лядашчыя пабудовы. Усяго ў сельсавеце 36 старэйшын, і большасць з іх — людзі адказныя, ініцыятыўныя, якія не застаюцца ў баку і ад арганізацыі культурна-масавых мерапрыемстваў, садзейнічаюць ўмацаванню правапарадку і пажарнай бяспекі, змагаюцца з п’янствам.